**Budapest Főváros Önkormányzata Közgyűlésének**

**……/2016. (…) önkormányzati rendelete**

**a Budapest Főváros szmogriadótervéről szóló** **69/2008. (XII.10.) Főv. Kgy. rendelet módosításáról**

Budapest Főváros Önkormányzata Közgyűlése a környezet védelmének általános szabályairól szóló 1995. évi LIII. törvény 48. § (5) bekezdése *a)* pontjában kapott felhatalmazás alapján, és a környezet védelmének általános szabályairól szóló 1995. évi LIII. törvény 48. § (4) bekezdése
*a)* pontjában meghatározott feladatkörében eljárva a következőket rendeli el:

1. ***§***

Budapest Főváros szmogriadótervéről szóló 69/2008. (XII. 10.) Főv. Kgy. rendelet
(a továbbiakban: Rendelet) 2/A. § (3) bekezdés *c)* pontja helyébe a következő rendelkezés lép:

[(3) A főpolgármester folyamatosan gondoskodik a budapesti légszennyezettséggel kapcsolatos aktuális tájékoztatásról]

…

*„c) a Fővárosi Önkormányzati Rendészeti Igazgatóság, Fővárosi Ügyeleti és Információs Központ 24 órás ügyeleti szolgálatán (a továbbiakban: Ügyelet) keresztül.”*

1. ***§***

A Rendelet 8. § (2) bekezdés *ca)* pontja helyébe a következő rendelkezés lép:

[(2) A főpolgármester a tájékoztatási fokozat elrendelése esetén:

…

c) felkérést adhat ki a szmoghelyzet további romlását megelőző intézkedésekre (a lakosság és a légszennyezők önkéntes önkorlátozó intézkedéseire), különösen kérve:]

*„ca) azon gépjárművek használatának szüneteltetését, amelyek forgalmi engedélye a közúti járművek forgalomba helyezésének és forgalomban tartásának műszaki feltételeiről szóló 6/1990. (IV. 12.) KöHÉM rendelet 5. melléklet „II. A gépjárművek környezetvédelmi osztályba sorolása” címhez tartozó táblázat szerinti környezetvédelmi osztály jelzés (kód) közül a következők bármelyikét tartalmazza: 0; 1; 2; 3; 4, vagy amely forgalmi engedélye nem tartalmaz környezetvédelmi osztályt jelölő kódot.”*

1. ***§***

A Rendelet 9. § *b)* pontja helyébe a következő rendelkezés lép:

[9. § A főpolgármester a riasztási fokozat elrendelése esetén:]

…

*„b) elrendelheti azon gépjárművek Budapest főváros közigazgatási területén való használatának korlátozását, vagy közlekedésének tilalmát, amelyek forgalmi engedélyében a környezetvédelmi osztályt jelölő kódok: 0; 1; 2; 3; 4, vagy amelyek forgalmi engedélye nem tartalmaz környezetvédelmi osztályt jelölő kódot.”*

1. ***§***

(1) A Rendelet 10. § l) pontja helyébe a következő rendelkezés lép:

[10. § Az e rendelet 9. § b) pontja alapján hozott forgalomkorlátozás alól mentesülnek:]

…

*„l) a PMK-KTF, Budapest Főváros területén működő közlekedési, vagy egészségügyi államigazgatási szervek, továbbá a fővárosi közterület-felügyeletek azon gépjárművei, amelyek műszaki felépítésüknél és jogszabályi felhatalmazásuk által látják el a közterületek rendjéhez, tisztaságához és jogszerű használatához kapcsolódó ellenőrzési feladatukat;”*

(2) A Rendelt 10. § n) pontja helyébe a következő rendelkezés lép:

[10. § Az e rendelet 9. § b) pontja alapján hozott forgalomkorlátozás alól mentesülnek:]

…

*„n) a közszolgálati médiaszolgáltatók gépjárműveinek célforgalma”.*

1. ***§***

A Rendelet

1. 2. § (1) bekezdésében a „Közép-Duna- völgyi Környezetvédelmi, Természetvédelmi és Vízügyi Felügyelőség (továbbiakban: KDV-KTVF)” *szövegrész* helyébe a *„Pest Megyei Kormányhivatal Környezetvédelmi és Természetvédelmi Főosztálya (a továbbiakban: PMK-KTF)”* szöveg,
2. 2/A. § (2) bekezdésében„a Magyar Távirati Irodához”szövegrész helyébe *„az MTI Magyar Távirati Iroda Nonprofit Zártkörűen Működő Részvénytársasághoz (a továbbiakban: MTI)”* szöveg,
3. 2/A. § (4) bekezdésében „a Magyar Távirati Irodához” szövegrész helyébe „*az MTI-hez*” szöveg,
4. 6. §-ában a „KDV-KTVF” szövegrész helyébe a „PMK-KTF” szöveg,
5. 11. § (1) bekezdésében a „BRFK” szövegrész helyébe a „*Budapesti Rendőr-főkapitányság*” szöveg, a „*KDV-KTVF*” szövegrész helyébe a *„PMK-KTF”* szöveg

lép.

1. ***§***

Nem lép hatályba a Rendelet 3. §-a.

1. ***§***

Hatályát veszti a Rendelet 12. § (2) bekezdése.

1. ***§***

Ez a rendelet a kihirdetését követő napon lép hatályba.

|  |  |
| --- | --- |
| Sárádi Kálmánné dr. | Tarlós István |
| főjegyző | főpolgármester |

Indokolás

Általános indokolás

A Rendelet módosítását alapvetően a gépjárművek környezetvédelmi tulajdonságát jelölő – a közúti járművek környezetvédelmi felülvizsgálatának szabályairól szóló 77/2009. (XII. 15.) KHEM-IRM-KvVM együttes rendelet 3. melléklet alapján 2015. december 31-ig hatályban lévő – plakettek (matricák) megszüntetése tette időszerűvé.

Annak érdekében, hogy az eddigi korlátozási elv, szabályozás továbbra is jogszerű lehessen a Rendeletben a jogszabályi meghatározás során a plakettek (matricák) színe helyett az eredetileg a közúti járművek környezetvédelmi felülvizsgálatának szabályairól szóló 77/2009. (XII. 15.) KHEM-IRM-KvVM együttes rendelet 3. mellékletben is hivatkozott a – közúti járművek forgalomba helyezésének és forgalomban tartásának műszaki feltételeiről szóló 6/1990. (IV. 12.) KöHÉM rendelet 5. számú mellékletben felsorolt – környezetvédelmi osztályba sorolás kódjait lehet alkalmazni.

A jelen módosítási javaslattal érintett autók közül a legkedvezőbbnek tekinthető, az Euro-2 szabályokat még teljesítő, 4-es jelű környezetvédelmi osztályba soroltak, amely – tekintettel a levegő védelméről szóló 306/2010. (XII. 23.) Korm. rendelet 20. § (4) bekezdés rendelkezésére – a közlekedési hatósággal előzetesen egyeztetésre került.

Továbbá a torlódások megakadályozása céljából esetlegesen bevezetésre kerülő fővárosi útdíj miatt, annak korábbi előkészítésével párhuzamosan még 2009 februárjában a Rendelet
3. §-ában kihirdetett a szmoghelyzetek megelőzését szolgáló, de bevételt nem eredményező Hungária-gyűrűn belüli környezetvédelmi forgalomkorlátozási zóna hatályba lépése koncepcionálisan vált célszerűtlenné.

Jelen módosítás további célja volt, hogy a fővárosi szmogriadó elrendeléséhez adatokat szolgáltató és az intézkedések végrehajtásában továbbra is változatlanul érintett, elsősorban állami szervek névváltozása is pontosításra kerüljön.

A jogalkotásról szóló 2010. évi CXXX. törvény (a továbbiakban: Jat.) 17. §-a alapján a rendelet tervezethez hatásvizsgálat készült.

A Jat. 19. § (2) bekezdésében előírtaknak megfelelően megtörtént a lakosság közvetlen tájékoztatása a www.budapest.hu honlapon keresztül annak érdekében, hogy az érintettek tudomást szerezzenek a készülő rendelet-tervezetről.

Részletes indokolás

*Az 1. §-hoz*

A Fővárosi Önkormányzati Rendészeti Igazgatóság feladattal megbízott szervezeti egységének pontos meghatározását tartalmazza.

*A 2-3.§-okhoz*

A gépjárművek környezetvédelmi tulajdonságát jelölő – a 77/2009. (XII. 15.) KHEM-IRM-KvVM együttes rendelet 3. melléklet alapján 2015. december 31-ig hatályban lévő – plakettek megszüntetése miatt a jelenlegi szabályozás műszaki elvét (azonosan gondos karbantartású, de különböző motorkonstrukciók közül, inkább a szennyezőbb ne közlekedjen) továbbra is alkalmazva, a módosítással biztosítható a vészhelyzeti forgalomkorlátozás elvének jogszerű alkalmazása. Jelen módosításban a korlátozandó gépjárművek köre bővül: korlátozva az Euro-2 előírásnak megfelelő, illetve az attól még régebben üzembe helyezett járműveket, függetlenül azok dízel-, vagy benzinüzemétől.

*A 4-5. §-okhoz*

A szmogriadós intézkedések végrehajtásában változatlanul érintett, elsősorban állami szervek névváltozásának több helyen történő aktualizálása a jogalkalmazást segíti elő.

*A 6.§-hoz*

A torlódások megakadályozása céljából esetlegesen bevezetésre kerülő fővárosi útdíj miatt, annak korábbi előkészítésével párhuzamosan még 2009 februárjában a Rendelet 3. §-ában kihirdetett, a szmoghelyzetek megelőzését szolgáló, de bevételt nem eredményező Hungária-gyűrűn belüli környezetvédelmi forgalomkorlátozási zóna hatályba lépése koncepcionálisan vált célszerűtlenné, így annak hatálybalépése nem indokolt.

*A 7.§-hoz*

A Rendelet 3. §-ához kapcsolódó rendelkezések hatályon kívül helyezése indokolt, tekintettel arra, hogy a 3. § nem lép hatályba.

*A 8.§-hoz*

A rendelet hatálybalépését szabályozza.